Tänään puhun jumalallisesta valtakunta-ajattelusta.
Aktiivinen usko tuottaa avoimen taivaan ilmapiirin, -
niin että Pyhä Henki voi hoitaa meitä ja käyttää meitä voimallisin tavoin.
Haluan puhua tänään siitä, -
miten Jumala on tuomassa herätystä ympäri maailman.
Tämä on aikakausi ja hetki Jumalan valtakunnalle.
Olemme menossa kohti lopunaikoja. Profetia on nykyään hyvin tärkeä -
Jumalan valtakunnalle, jotta ihmiset ymmärtävät, mitä Jumala sanoo -
tästä ja tulevasta ajasta.
Tänään puhun viidestä avaimesta, jotka avaavat herätyksen.
Viisi voimallista avainta, jotka kääntävät oven lukon, -
ja voit käydä sisälle omaan henkilökohtaiseen herätykseesi.
Käytän nyt kirjainsanaa englanniksi.
Se on AWAKE (herää).
Se on heräämisen hetki, jossa Jumala puhuu seurakunnalle, bisnesihmisille,-
hallinnolle ja eritoten kouluelämälle ja yliopistoille kautta maailman.
Jumala haluaa tänään herättää johtajia.
Vanhassa testamentissa on kertomus miehestä, joka nukkui laivan pohjalla.
Tämä tosikertomus oli tärkeä miehelle itselleen ja myös meille kaikille, -
jotta voimme ymmärtää, että Jumala voi puhua nukkuvalle.
Tämä mies nukkui laivan pohjalla. Kapteeni sanoi: "Herää, nukkuja!"
Laiva oli alkanut upota.
Tämä mies oli profeetta Joona. Saatat muistaa kertomuksen.
Myöhemmin kala nielaisi hänet ja oksensi hänet kuivalle maalle.
Hän tajusi, että hänen täytyy puhua kansalle.
Jumala puhuu Suomen kansalle tänään ja sanoo: "Herää, Suomi!"
Suomen lisäksi Jumala vie tätä sanaa ympäri Eurooppaa -
ja maailman kansakuntiin.
Puhun kohta Joh. 4:stä.
Se kertoo naisesta, jonka kanssa sen ajan useimmat johtajat ja opettajat -
eivät olisi alkaneet juttusille kovin hanakasti, mutta Jeesus alkoi.
Ennen kuin mennään siihen, sanon, että annoin profeetallisen sanan -
marraskuussa 2014.
Yksi vuosi oli valmistelua. Herra sanoi minulle: "Aion herättää kansakunnat.
Puhun niille. Tulee herätys ja Jumalan liike.
Jumalan nuoret miehet ja naiset syttyvät Jumalan tuleen -
ja astuvat Pyhän Hengen voimaan."
Sain siis tiedon vuonna 2013.
Pyhä Henki alkoi puhua minulle. Seisoin Senaatintorilla Helsingissä -
Tuomiokirkon portailla pääoven edessä.
Toisella puolellani oli valtioneuvoston linna, -
toisella puolellani yliopisto. Yhdellä sivulla oli kirkko, toisella tori.
Jumala yrittää puhua kaikille noille neljälle alueelle maailman kansoissa.
Hallinnon on tärkeä ymmärtää, että Jumalalla on yhä valta.
Seurakunnan, kirkon, on tärkeä käsittää, että Jumala johtaa sitä yhä.
Henkensä ja Sanan kautta. Koulutusjärjestelmien on tärkeä tajuta,
että Herra yrittää kouluttaa heitä Henkensä kautta.
Ja Raamattu sanoo Joh. 4:ssä: "Hengessä ja totuudessa".
Kun puhumme siitä hetken, puhutaan myös liike-elämästä.
Jumala yrittää puhua liike-elämälle ja bisnesjohtajille, että he heräisivät -
ja ymmärtäisivät, että rikkaudet ja menestys tulevat ylhäältä taivaasta.
Bisnesmiesten ja -naisten menestys ja terveys tulevat Jumalalta.
Meidän tulee ymmärtää, että kansakunnissa on käynnissä herätys.
Olen tullut Suomeen tätä hetkeä varten kertomaan tämän sanoman.
Marraskuussa 2014 kerroin siinä videolla -
Suomen herättämisestä, sillä sitä uhkasi vaara.
Palaan siihen, sillä siitä on kaksi vuotta, kun viimeksi olin Suomessa.
Herra puhui sen sanan. Kun Jumala antaa profetian, se ei tarkoita, -
että se tapahtuu seuraavan minuutin tai tunnin aikana.
Joskus se toteutuu vasta määrättynä hetkenä.
Kutsumme sitä kairos-hetkeksi.
Kairos-hetki ja Jumalan sana, logos, kohtaavat. Ne yhdistyvät.
Kairos-hetki oikea-aikaisesti Jumalan ajan täyteydessä -
kohtaa logosin. Kutsumme sitä reema-sanaksi.
Se on kohtaaminen Jumalan kanssa. Se tulee Suomeen ja muihin maihin.
Jumala yrittää valmistella seurakuntaa näinä lopunaikoina: -
"Herää ja kuuntele." Viimeisinä aikoina monet eksyvät.
Raamattu sanoo 1. Tim. 4:1―3:ssa, etenkin jakeissa 1 ja 2, -
että ihmisten omatunto tulee olemaan kuin poltinraudalla merkitty.
Heidän omatuntonsa siis turtuu ja heidän henkensä tulee olemaan kuuro
Herran sanan kuulemiselle. Siksi he eivät ole herkkiä Jumalan sanalle.
On tärkeä ymmärtää tänään, että maailmaan tulee monia asioita.
Raamattu luettelee kaikenlaisia asioita: haureus, sodomia -
ja muut asiat, joita tapahtuu viimeisinä päivinä.
Apostoli Paavali puhui siitä 1. Tim. 4:ssä.
Haluan sanoa tässä hetkessä, että Jeesus kulki Joh. 4:ssä.
Hän oli lähdössä pois Juudeasta ja tuli Jerusalemiin. Siellä oli juhla.
Raamattu sanoo, että Hänen oli kuljettava Samarian kautta.
Oli jokin tarve, miksi Hän teki niin.
Hän tuli hyvin tietoiseksi tuosta tarpeesta.
Viidestä herätyksen avaimesta ensimmäinen on tiedostaminen.
Tulee tiedostaa, mitä Jumala yrittää tehdä kansassa ja ihmisryhmässä.
Hän tunnisti tarpeen, että sinä päivänä Hänen tuli mennä Samarian kaivolle.
Jotkut tietävät, mikä oli Samaria. Siellä asui sekakansaa.
Juutalaiset olivat menneet naimisiin muiden kansojen edustajien kanssa.
He olivat samarialaisia: vain puoliksi juutalaisia.
Jeesus tuli kaivolle ja sanoi naiselle siellä: "Anna minulle juotavaa."
Nainen katsoi Häntä ja sanoi: -
"Kuinka sinä juutalainen puhut minulle, samarialaiselle? Miksi?"
Oli syitä, miksi Hänen ei olisi saanut puhua.
Ensinnäkin opettajat ja rabbit eivät ikinä puhuneet naisille julkisesti, -
ellei naisen aviomies ollut paikalla. Se oli sen ajan tapa.
Haluan tuoda esiin, että Jeesus tiedosti naisen tarpeen.
Hänelle naisen tarve painoi enemmän kuin sen ajan tavat.
Jeesukselle tärkeämpää oli naisen eheytyminen ja herääminen -
kuin sen ajan menettelytavat ja käyttäytymissäännöt.
Myöhemmin sitten nainen alkaa keskustella Jeesuksen kanssa.
Naisen aloittaessa keskustelua Jeesus pyysi häneltä juotavaa.
Nainen selitti, että tuossa kaivossa on elämän lähde.
Lisäksi siinä oli muutakin.
Hän kävi siellä joka päivä. Se oli hänen bisneksensä ja työnsä.
Nykyään arkielämä vie monet mennessään.
Jeesus yritti ravistella naisen irti arkirutiineista.
Hän sanoi: "Anna minulle juotavaa."
Sitten Hän alkoi puhua naiselle tarpeesta.
Jeesus oli valmis menemään. Se on toinen avain: ole valmis.
Hän oli valmis palvelemaan naista, kun monet muut eivät olleet.
Jos haluamme herätyksen kansoihin, -
meidän täytyy olla valmiita menemään paikkoihin, joihin jotkut eivät halua.
Puhun hetken, mitä Jumala sanoisi Suomen kansalle.
Herra haluaa sanoa Suomen kansalle:
"Herää, kuuntele ja ole valmis menemään."
Tiedosta tarve, joka maassa on.
Jos aiomme tavoittaa maailman kansat -
ja jos Jumala aikoo puhua näinä viimeisinä päivinä kansoille, -
pastoreille, johtajille, päättäjille, bisnesihmisille ja professoreille, -
heidän täytyy kokea herääminen.
Ja jonkun on oltava valmis menemään. Kristittyjen johtajien -
täytyy olla valmiita puhumaan -
ja tekemään muutakin kuin piileskellä kirkon ovien takana.
Jumala haluaa meidät liike-elämään, hallintoon, eikä pidä olla uskonnollisia
ja lähestyä ihmisiä vain kristillisen tiedon kautta.
Jeesus käytti yksinkertaista kuvaa: "Anna minulle juotavaa."
Myöhemmin Hän alkoi keskustella naisen kanssa.
Nainen: "Kuinka sinä puhut minulle?"
Jeesus kysyi: "Missä on aviomiehesi?" Nainen: "Minulla ei ole aviomiestä."
Jeesus alkoi profetoida naiselle.
Hän ei käyttänyt kaikenlaista kristillistä tietoa.
Hän kysyi yksinkertaisesti: "Missä on aviomiehesi?" -
avatakseen keskustelun naisen päivittäisestä elämästä.
Kun yritämme palvella ihmisiä, ei pidä puhua korkealentoisesti ja teologisesti.
Pitäisi yksinkertaisesti sanoa: "Voinko kysyä, missä on miehesi?"
Nainen vastasi: "Minulla ei ole aviomiestä."
Jeesus sanoi: "Oikein vastasit. Viisi aviomiestä sinulla on ollut."
Nainen tiesi siinä hetkessä, että mies tiesi jotain hänen elämästään.
Jeesus jatkoi: "Mies, jonka kanssa elät ja nukut nyt..."
Naisen elämässä oli ollut uneliaisuuden hetki.
Nainen ja mies nukkuivat samassa vuoteessa. Se ei ollut oikein.
Jeesus ei tuominnut naista vaan halusi, että tämä heräisi -
ja kuulisi taivaan äänen.
Nainen käsitti: "Näen, että sinä olet profeetta."
Tästä heräämisestä käsin Jumalan Henki alkoi puhua naiselle.
Hän alkoi tajuta: "Jokin luonnollisesta vedestä -
alkoi saada hengellisen muodon.
Sieluni alkaa juoda jostain, mitä en ole ennen kokenut."
Jos haluamme herätyksen Suomeen, Eurooppaan ja kansakuntiin, -
jonkun täytyy tiedostaa tarve, olla valmis lähtemään -
ja jonkun täytyy ottaa vastaan voitelu.
Kristuksen voitelu.
Kristus on Voideltu. Nainen tajusi, -
että monet aavistelivat Messiaan tulevan.
Jeesus puhui hänelle näistä kaikista asioista, mm. hengellisestä elämästä.
Tiedämme, että Kristus on Voideltu.
Joh. 4:ssä kerrotaan, miten Jeesus sanoi, -
että Jumala haluaa puhua heille Hengessä ja totuudessa.
Jeesus oli Voideltu. Nainen sanoi Hänelle: -
"Käsitämme, että Messias tulee ja että koittaa ikuinen elämä."
Jeesus vastasi: "Juuri sitä tarjoan: -
elävää vettä, ettei sinun enää koskaan tulisi jano.
Että voit tallettaa aarteita taivaaseen ja olet osa Jumalan valtakuntaa."
Kun alamme ajatella profeetallista sanomaa, jonka nainen saa, -
hetki oli paitsi häntä, niin myös hänen perhettään varten.
Ja Jumala halusi tavoittaa koko Samarian.
Ennen kuin kertomus päättyy, alamme tajuta, -
että Jeesus tiedosti naisen tarpeen, oli valmis menemään Samariaan, -
toi voitelun murtaakseen orjuuden ikeen naisen elämässä, -
jotta hänen sydämensä Herraa kohtaan voisi korjaantua -
ja hän pystyisi kohtaamaan Jumalan ja juomaan elävää vettä.
Nainen luuli aluksi, ettei hänen enää tarvitsisi tulla kaivolle.
Jeesus sanoi: "Ei. Puhun hengellisistä asioista."
Nainen alkoi herätä hengessään.
On tärkeä ymmärtää, että kun keskustelemme, -
voimme aluksi puhua "luonnollisista asioista": luonnollisesta vedestä -
ja sitten "hengellisestä vedestä", Jumalan elävästä, ikuisesta vedestä.
Nainen alkoi ymmärtää vähitellen, -
että Jeesus puhui taivaasta ja hänen pelastumisestaan -
ja että Hän on Messias. Niin Hän sanoi naiselle.
Hän sanoi: "Jos ymmärtäisit, kuka sinulle puhuu, tajuaisit, -
että voit saada tämän tänään."
Monesti olemme menettäneet otteemme liike-elämässä, -
bisnesjohtajista ja toimitusjohtajista, jotkut liikemaailman vaikuttajat.
Sama hallinnossa.
Olen keskustellut monien hallinto- viranomaisten kanssa viime aikoina, -
esimerkiksi Väli-Amerikassa. Olin hiljattain Meksikossa.
Keskustelin erään presidenttiehdokkaan kanssa.
Olin joku kuu sitten Kenian Nairobissa. Tapasin presidentti Kenyattan.
Olemme keskustelleet maailman johtajien kanssa.
Jumala profetoi ja puhuu kansoille ja sanoo hallinnon johtajille: -
"Teidän täytyy herätä. Kansakuntanne täytyy palata Jumalan luo ja tajuta, -
että Jeesus tulee takaisin ja että teitä odottaa ikuinen elämä."
Monet tänä päivänä nukkuvat. Seurakunnassa nukutaan.
Liike-elämän, hallinnon ja koulutuksen areenalla nukutaan.
Ihmiset nukkuvat, myös täällä Suomessa.
Monet johtajat eivät tiedä Jumalan sanovan heille: -
"Minä tulen takaisin pian."
Siksi pari vuotta sitten toin profetian sanan, jonka Herra antoi tälle maalle,
että teidän täytyy herätä, rukoilla ja etsiä Hänen kasvojaan, -
sillä uhkaava vaara häilyy Suomen yllä.
Jumala oli puhunut minulle edellisenä iltana, -
että tämä on se, minkä Hän näyttää.
Sanon teille tämän tänään: -
Jumala yrittää hoitaa sinua niin kuin hän hoiti naista kaivolla.
Opetuslapset palasivat myöhemmin kaupungilta -
tuodakseen Hänelle ruokaa. Hänet nähdessään he varmasti ajattelivat: -
"Miksi Jeesus puhuu tuon ihmisen kanssa?
Hän ei ole merkkihenkilö. Ihan tavallinen ihminen.
Hänellä on ollut sellaiset elämäntavat, -
jotka eivät edistä pyhää elämää.
Mutta Jeesus tunnisti naisen tarpeen, näki tilaisuuden ja tarttui hetkeen.
Hän alkoi palvella naista laeista ja tavoista piittaamatta.
Piittaamatta siitä, mitä tietyt ihmiset ajattelisivat.
Ihmisten puheet Hänestä eivät olleet Hänelle niin tärkeitä kuin kadonneet.
Häntä huolestutti se, että ihmiset kuolevat ja menevät helvettiin -
ja tuomioon sekä joutuvat iankaikkiseen kadotukseen.
Myöhemmin Hän sanoi opetuslapsille: -
"Jos tietäisitte, mitä ruokaa minulla on, ette tarjoaisi minulle ruokaa.
Minulle tärkeämpi on elopelto. Vainiot ovat jo vaalenneet.
Ei ole aikaa ajatella luonnollisia asioita: ruokaa, bisneksiä -
ja kaikkea, mitkä ovat häiriötekijöitä.
Jotkut liike-elämässä ovat täysin harhautuneet muihin asioihin -
eivätkä he ymmärrä Jumalan rakkautta, Sanan lukemisen tärkeyttä -
ja sydämen valmistelemista rukouksessa: Jeesus tulee takaisin.
On isiä, jotka eivät valmistele perheitään.
Äitejä, jotka eivät rukoile lastensa kanssa.
Yrittäjiä, jotka ovat niin kiireisiä, että he ovat unohtaneet Jumalan.
Rikkaus tulee Jumalalta, sanoo 5. Moos. 8:18.
Jumala antaa rikkauden rikkaille.
Jumala siunaa seurakuntaa, yrityksiä ja hallintoa.
Mietitään tätä hetki. Viisi avainta: Ensinnäkin Jeesus tiedosti.
Toiseksi Hän oli valmis menemään.
Kolmanneksi Hän toi voitelun hetkeen, jossa tarvittiin vastausta ja herätystä.
Neljänneksi Hän antoi naiselle sanan ja profetian.
Hän antoi naiselle tiedon. Siitä tuli neljäs kirjaimemme.
Viides ja viimeinen kirjain on se, -
että kun Jeesus puhui naiselle, tämä sai kohdata Jumalan.
Siinä hetkessä, kun aika oli täysi, Jumalan logos-sana tuli.
Kun sopiva aika ja Jumalan Sana eli Jeesus kohtasivat, -
nainen koki räjähtävän hetken. Tässä kokemuksessa hän heräsi.
Hänen henkensä alkoi herätä. Hän sanoi: "Näen, että olet Voideltu.
Sinä olet Kristus." Hän kohtasi Jumalan.
Sen jälkeen hän palasi kaupunkiin.
Hän kertoi kaikille kaupungissa: "Tulkaa katsomaan miestä.
Minä koin herätyksen ja kohtaamisen Kristuksen kanssa."
Hän oli innoissaan ja onnellinen. Jeesus ei tuominnut vaan rakasti.
Sen takia Hän halusi, että nainen voi tulla sisälle Valtakuntaan.
Hän innostui niin, että hän alkoi kertoa siitä kaikille kaupungissa.
Koko kaupunki lähti kohtaamaan Jeesusta. Koko kaupunki heräsi.
Tänään on nuoria miehiä ja naisia. Ja Herra profetoi Suomen ylle.
Tulee herätys ja tuli, paitsi Suomeen, niin myös maailman kansakuntiin.
Jumala puhuu juuri nyt ja sanoo: "Menkää valtateille -
ja liike-elämään, yliopistoihin ja hallintoihin.
Jakakaa kaikkialla ilosanomaa, sillä vainot ovat vaalenneet leikattaviksi.
Puhukaa ihmisille, käyttäkää voitelua, rukoilkaa heidän kanssaan.
Profetoikaa heille. Antakaa heille toivoa, sillä monet ovat eksyksissä -
eivätkä he enää ymmärrä, että Jeesus on heidän elämänsä Herra.
Meidän pitää palata Jumalan Sanaan ja herätä seurakunnassa.
Monet Suomen kristityt nukkuvat tänä päivänä. Täällä on saarnaajia, -
jotka eivät enää etsi Jumalan kohtaamista päivittäin. He eivät rukoile
eivätkä vietä aikaa Jumalan kanssa. Pyhä Henki ei hoida heitä.
He ovat eksyneet kaikkeen ekumeenisen liikkeen kiireeseen.
Sen vuoksi uskonelämästä on tullut uskonnollista ja rituaalista.
He tekevät samat, tylsistyttävät jutut joka viikko ja kuukausi vuosi vuodelta.
Monet Herran palvelijat nukkuvat.
Mutta Jumala lähettää toivon tuojia, nuoria miehiä ja naisia.
On olemassa Timoteuksia ja Lyydioita.
Nuoret miehet ja naiset heräävät, sillä Jumala puhuu heille.
Pastorit haluavat laskea kätensä heidän ylleen, -
kuten Paavali Timoteuksen ylle, ja profetoida heille ja lähettää heidät-
tekemään ihmeitä, tunnustekoja ja merkkejä. Siihen ei tarvita pätevyyksiä
Ei tarvitse olla Herran palvelija ylhäisessä asemassa, -
jotta voi parantaa ja tehdä ihmeitä.
Herra sanoo meille, kun valmistaudun päättämään sanoman, -
että Jumala tuo teidät Valtakuntaan nyt, kun kuuntelette tätä sanomaa.
Suomi, Eurooppa, herätkää!
Hiljattain on järjestetty Awakening Europe -kokouksia.
Jumala liikkuu Tukholmassa ja Saksassa. Ja myös Amerikassa.
Olen käynyt Afrikassa, Kenian Nairobissa, -
Guatemalassa ja Guatemala Cityssä, Méxicossa.
Kävin juuri Norjassa. Olin Oslossa ja Norjan tuntureilla -
jakamassa sanomaa heräämisestä ja Jumalan läsnäoloon tulemisesta.
Meidän täytyy tänä päivänä käsittää, että pitää olla valmis menemään, -
jakamaan Kristuksen voitelua, antamaan tiedon sanoja, -
jotta ihmiset voivat kohdata Herran. Eikä tarvitse olla superhengellinen.
Voi palvella ihmisiä ostoskeskuksissa ja sairaaloissa.
Rukoilla voi missä tahansa. Riittää, että jakaa Jeesuksen rakkautta.
Tahdon päättää sanomalla, että Jumala yrittää liikkua.
Profetoin teille, että on lähestymässä aika, joka tulee Suomen ylle.
Jumala antaa mahdollisuuden herätykselle Suomessa.
Jos olet yrittäjä etkä ole ottanut Jeesusta sydämeen, tämä on hetkesi.
Saatat olla kiireinen perheenäiti tai yksinhuoltajaäiti, -
joka juuri ja juuri ehtii hoitaa kaikki asiat.
Kaadut iltaisin vuoteeseen uneen. Jumala sanoo hengellisesti: "Herää!"
Ehkä olet hallinnossa. Olen hiljattain palvellut monia hallinnon johtajia.
Ehkä olet uppoutunut täysin hallintoasioihin.
Sanon: "On olemassa kuninkaiden Kuningas ja herrain Herra, -
hallitsijoiden Hallitsija ja presidenttien Presidentti.
Hän haluaa yhä, että kansat heräävät ja kääntyvät takaisin Jumalan luo."
Suomi, Jumala puhuu sinulle tänään.
Hallituksesi tekee vahvoja päätöksiä.
Sanon sinulle tänään, että Herra sanoo: Tule kokonaan Valtakuntaan.
Evankeliumin palvelijat: Olkaa palavia Jumalalle. Herätkää!
Monet nukkuvat laivan pohjalla.
Jeesuksen nimessä käsken sinua Jeesuksen rakkaudella: Herää!
Herra rakastaa sinua. Hän haluaa antaa sinulle elämän.
Raamattu sanoo jotain Ps. 24:1―4:ssä.
Luen sen.
Raamattu puhuu selvästi Herran sanasta ja mitä Jumala yrittää sanoa -
niistä, joilla on Herran sana.
"...kuka [saa] seisoa hänen pyhässä paikassansa?"
Puhumme evankeliumin palvelijoista ja tämän päivän johtajista.
Isistä, äideistä, mummeista ja ukeista.
Kuka saa seistä pyhissä paikoissa?
"Se, jolla on viattomat kädet ja puhdas sydän".
1. Tim. 4:1―2 sanoo, että monien omatunto on poltinraudalla merkitty.
Heidän sydämensä on kuin kiveä, paatunut.
Jumala yrittää herättää heidät tänään.
Uskon, että Jumala pystyy siihen rakkaudessaan ja armossaan -
eikä tuomion tarvitse kohdata maata, jotta kansa nöyrtyisi Herran edessä.
"Se, jolla on viattomat kädet ja puhdas sydän, joka ei halaja [epäjumalia]."
Päätän sanomalla tämän.
Jumala yrittää herättää Suomen. Puhua Suomelle. Tuoda voitelun.
Tahdon nyt rukoilla erään ihmisen kanssa. Olet katsonut tätä ohjelmaa.
On kuin olisit nukkunut hengessäsi. Ehkä olet loitontunut Herrasta.
Joskus rakastit Jeesusta. Ehkä olet käyttänyt aikasi menestymiseen -
tai muihin asioihin. Jumala sanoo: "Tule takaisin. Suomi, herää!
Palaa Jumalan valtakuntaan ja rakkauteen.
Suhteeseen Jeesuksen kanssa.
Rukoilen kanssasi. Taivaallinen Isä, -
tänään Jeesuksen nimessä puhun elämää Suomen ylle.
Puhun siunausta tämän maan ylle. Herra, puhu jollekulle ruudun ääressä.
Ehkä on iltamyöhä tai aamuvarhainen.
Jeesus, ilmesty hänelle tänään.
Jumala, kohtaat tänään tätä naista, tätä miestä kaivolla.
Sanot: "Minä rakastan sinua. Tule kokonaan Valtakuntaan.
Vainiot ovat vaalenneet leikattavaksi." Ikuinen tuomio on tulossa.
Jumala haluaa antaa taivaan siunauk- sia, kun talletat aarteita taivaaseen.
On helvetti, jota juosta karkuun, ja taivas, johon juosta sisään.
Monet eivät siitä puhu. Monet saarnaajat eivät kerro totuutta.
Mutta totuus on se, joka vapauttaa meidät. Rukoilen tänään: -
Ellet tunne Jeesusta Pelastajanasi ja tiedät kuolevasi synteihisi, -
palaa Jumalan luo. Herää Jeesuksen nimessä.
Jumalan siunausta! Nähdään taas! Siunauksia Jeesuksen nimessä!
Suomennos: Marianne Tenetz